**Luuntiheysmittaus**

**Ajanvaraus**     .    .20    , klo     :

**Tutkimuspaikka**

Sisäänkäynti on uuden sairaalan pääovesta F1. Kuvantaminen sijaitsee pääaulasta eteenpäin ja vasemmalla. Ilmoittaudu kuvantamisen tiloissa olevalla ilmoittautumisautomaatilla Kela-kortilla tai muulla virallisella henkilöllisyystodistuksella.

Korut ja arvoesineet pyydämme jättämään kotiin.

**Tutkimukseen valmistautuminen**

Mikäli mahdollista, tarkista pituutesi ja painosi ennen tutkimusta. Tutkimuspäivän aamuna voit syödä, juoda ja ottaa lääkkeesi tavalliseen tapaan. Tutkimus on kivuton. Mikäli olet käynyt sairaalassa sellaisissa tutkimuksissa, joissa olet saanut röntgenvarjoainetta 3-5 vuorokautta ennen sinulle suunniteltua luuntiheysmittausta, niin ilmoita siitä meille uuden ajan saamiseksi.  
  
Emme tee tutkimusta, mikäli olet raskaana tai epäilet olevasi raskaana. Ilmoita asiasta lähettävään yksikköön, niin tutkimus siirretään sopivaan ajankohtaan.

**Tutkimuksen suorittaminen**Tutkimuksessa arvioidaan luustosi tiheyttä (vahvuutta). Mittaustulosta käytetään hyväksi hoidon seurannassa ja luun murtumariskin arvioinnissa.

Tutkimuksen aikana makaat selällään tutkimuspöydällä ja se kestää noin 15 minuuttia. Mittauksen aikana reisiluiden kaulat ja lanneranka kartoitetaan röntgensäteellä.

**Yhteystiedot**

Perumattomasta ajasta peritään sakkomaksu. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon.

Tutkimukseen valmistautumiseen liittyvissä asioissa soittoaikamme on maanantai-perjantai klo 7.30–16 puh. 040 1533 240. Kuvantamisessa on käytössä takaisinsoittojärjestelmä. Soitamme sinulle takaisin samana päivänä tai viimeistään seuraavan työpäivän aikana.

**Luuntiheysmittaus – riskiarviointikysely (FRAX)**

**Vastaa seuraaviin kysymyksiin KYLLÄ tai EI.**

Käytän alkoholia päivittäin yli 3 alkoholiyksikköä  ei  kyllä

Vanhemmallani on ollut lonkkamurtuma  ei  kyllä

Minulla on tai on ollut yli 3kk kestävä kortisonilääkitys  ei  kyllä

Minulla on ollut jokin murtuma aikuisiässä  ei  kyllä

Minulla on todettu osteoporoosi  ei  kyllä

Tupakoin  ei  kyllä

Minulla on todettu nivelreuma  ei  kyllä

Pituuteni on \_\_\_\_\_\_\_\_\_\_\_\_cm Paino\_\_\_\_\_\_\_\_\_\_\_\_\_\_\_\_\_kg

*Ole hyvä ja vahvista allekirjoituksellasi edellä mainitut asiat.*

Allekirjoitus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_.\_\_\_.20\_\_\_

Nimenselvennys \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_